Kristen Stewart

**Kristen Jaymes Stewart** (Los Angeles, 1990) ye una actriz estausunidense de cine y televisión. Ha feito cuantas cintas pero as mas conoixitas son *Panic Room*, *Speak*, *[[Zathura]]*, *[[The Messengers]]*, *In the land of women* y *Into the Wild*. O suyo papel mas popular estió a interpretación de Bella Swan, protagonista d'a cinta *[[Twilight (cinta de 2008)|Twilight]]*, una cinta basata en a primera parti d'a trilochía d'o *best-seller* de Stephenie Meyer.

## Biografía
Naixió y creixió en Los Angeles, California. Su pai, John Stewart, ye un director y productor de televisión que treballaba ta la FOX. Su mai, Jules Mann-Stewart, ye una guionista naixita de Queensland (Australia). Tiene un chermano mayor, Cameron Stewart. Asistió a la escuela dica o seteno grau, y continó a suya educación por correspondencia, dica graduar-se.

## Carrera
Kristen prencipió a suya carrera a la edat de ueito anyos, cuan un achent la veyió actuar en una obra de Nadal d'a suya escuela. A suya primera actuación estió una chicota aparición en a cinta *The Thirteenth Year*, producita por Disney Channel. Dimpués apareixió en a cinta independient *The Safety of Objects*, a on que interpretava a la filla d'una mai soltera (Patricia Clarkson).

L'actriz s'enfrontinó con serenidat a o suyo papel chunto a Jodie Foster en o thriller de David Fincher *[[The Panic Room]]*, una cinta de Hollywood de l'anyo 2002. Kristen reemplazó a l'actriz trigata previament y interpretó o papel de Sarah, a filla diabetica de Meg Sulle. Encara que as criticas d'a cinta no estioron guaire buenas, Stewart ganó credibilidat gracias a la suya interpretación d'a filla de Foster, estando l'actriz mas aclamata.

Dimpués d'interpretar a la filla d'una parella que se tresladan a vivir a una casa aparentment encantata en a cinta *[[Cold Creek Manor]]*, Stewart actuó en o drama sobrecargato d'emotividat *[[Speak]]*. En 2004, fació una cinta ta televisión basata en una novela de Laurie Hals Anderson. Kristen teneba trece anyos cuan la gravó y interpretaba a Melinda, una mesacha que ye aislata d'a chent dimpués d'haber estato violata, pero que se converte en l'asunto prencipal d'os suyos amigos y a suya familia. Iste estió o suyo primer papel como protagonista. Kristen obtenió o elochio d'as criticas y d'o publico d'o Festival de Cine de Sundance, gracias a la suya sobrebuena interpretación.

Ye tamién memorable a suya interpretación en a cinta *[[Catch That Kid]]* (2004), un *remake* d'una cinta danesa que estió un gran exito de taquiella, dita *Klatretosen*. Kristen interpretaba en a debandita cinta a una adolescent que recluta un par d'amigos ta robar un banco d'alta seguritat, con l'obchectivo de pagar-le a su pai moribundo una operación quirurchica ta salvar-le a vida.

En 2005 apareixió en *[[Zathura]]*, a on que interpretava a Lisa, a irresponsable chermana gran de dos ninos que mete a suya casa en una nau espacial chugando a un chuego de mesa. A cinta abtenió elochios por parti d'os criticos, pero Kristen no atrayó guaire o ficacio d'os medios ya que o suyo personache pasa a mayor parti d'a cinta immovilizato. A l'anyo siguient, interpretó a Maya en *[[Fierce People]]*, dirichita por Griffin Dunne. Dimpués d'ixo, recibió o papel de Jess en o thriller sobrenatural *[[The Messengers]]*. A cinta estió un exito comercial, pero tenio criticas prou malas.

En 2007, fació o papel d'una polita adolescent, Lucy Hardwick, en *[[In the Land of Women]] *, un drama romantico protagonizato por Meg Ryan y Adam Brody. A cinta, asinas como l'actuación de Kristen, recibió comentarios diversos. Iste mesmo anyo, Stewart protagonizo l'aclamata cinta de Seann Penn, *[[In the wild world]]*. Amás amás, fació una chicota aparición en *[[Jumper]]* y en *[[What just happened?]]*. 

O 16 de noviembre de 2007, Summit Entertainment anunció que Kristen representaría o papel de Isabella Swan en *[[Twilight (cinta)|Twilight]]*, basata en o best-seller de Stephenie Meyer d'o mesmo nombre. Kristen se trobaba rondando *Adventureland* cuan la directora de *Twilight*, Catherine Hardwicke visitó o estudio ta fer-le una preba. Robert Pattinson s'encargaba de l'atro papel protagonista interpretando a Edward Cullen, un vampiro que s'enamora de Bella.

## Filmografía

## Enrastrs externos

*  Kristen Stewart en IMDb.

## Referencias